Den Vest-Sjællandske Avis, 1820-07-01
Hs. Majestæt Kongen af England har den 17de Juni givet Prinds Gustav af Sverrig Audience; ogsaa mange andre høie Personer have i de sidste Dage havt Audience hos ham, saaledes den Russiske Ambassadeur, Erkebiskoppen af Canterbury Hertugen af Wellington og Lord Castlereagh. Den blive holdte dagligen Cabinetsraad af Ministerne, hvoraf eet hos Lord Liverpool varede fra Kl. 9 1/2 om Aftenen og til Midnat. – J Overhuset den 16de Juni giorde Lord Holland sin bebudede Motion til at ophæve den Kongelige Ægteskabsakt, som Kong Georg den 3die havde udstædet i sit 12te Regieringsaar, og som bestemmer, at Georg den 2dens Efterfølgere ikke maae gifte sig uden Kongens Samtykke; Grev Liverpool erklærede, at han vilde modsætte sig dette Forslag. – Det var den 19de Juni, at Greven anmeldte i Overhuset, at Underhandlingerne imellem Kongen og Dronningen vare afbrudte og fremlagte de dertil hørende Documenter, og sagde, at han nu vilde overlade det til Huset et forhandle enten om disse Papirer eller om den hemmelige Commissions Virksomhed. Men Huset stiltes ad uden at tage nogen Beslutning. Lord Castlereagh giorde samme Anmeldelse i Underhuuset. Hr. Brougham forsvarede Dronningen ved denne Leilighed og sagde, at der hviler ikke den mindste Skyld paa hende i denne Henseende, dog sagde han, at han ikke dermed vilde tillægge det modsatte Partie nogen Daddel. Hr. Vilberforre har erklæret i Underhusets Møde den 20de Juni, at han vil giøre en Motion den følgende Dag, i Anledning af de fremlagte Papirer, som Lord Castlereagh erklærede at han med Glæde faae i Møde. Hr. Vilberforrehar ikke yttret hvori hans Motion skal bestaae; men har dog ladet sig forstaae med, at dens Formaal skal være at bevirke Sagens Mægling. – J Underhuusets Møde den 17de blev den nedsatte Commissions Beslutning antaget, at bevilge Jrland en Hielp paa 500000 Pd. St. Endelig i Mødet den 19de begyndte Skatkammercantsleren at foredrage sit nye Budget; man erfarede deraf, at det synkende Fond, som tilsidst bestod af 5,000,000 Pd. St., er reent hørt op. Han anmeldte, at den funderede Gield var til den 5te Januari 1820 bleven 2 Mill. Pd. St. større. Den ufunderede var derimod bleven 2 Mill. 20000 Pd. St. mindre. Hr. Maberly giorde Huset opmærksom paa de consoliderede Fonds slette Tilstand, og Deficit vil til næste Juli blive 9 Mill. 300,000 Pd. St., hvorfor han foreslog en Jndtægtsskat til at dække den. Skatkammercantsleren svarede, at han formeente, naar den Tid skulde komme, at man behøvede en saadan Forholdsregl, saa vilde Landet ikke modsætte sig den; men at han ikke troede at det nu var nødvendigt. Men han haabede at man nu i dette Aar vilde anvende det synkende Fond til at afbetale paa National Gielden. Han forlangte videre et Tilskud af 12,000,000 Pd. St. i Annuiteter, som blev ham bevilget. Alle Sammenløb i Paris have hørt op, og den store Rolighed, som man der nyder, er selv paafaldende. Dumpe Rygter sige, at Rebellerne søge i det Stille at bevæbne sig. Militairafdelinger jage endnu bestandig igiennem Staden. Jblandt de hyppige Arrestationer er Hr. v. Soulignes mærkværdig, som er bleven sadt fast med sin hele Familie. Han var tilforn Forfatter til Bladet Pere Michel og siden til Bladet Renommes. Den eneste Tumult, som siden er passeret i Paris, er at en forrykt Gartner løb over Torvet St. Germain, og giorde de Forbigaaende angest ved sine besynderlige Gebærder og Trudsler. Han raabte, at han var en 2den Louvel, og at man snart skulde høre meere om ham. Men i Departementerne har det begyndt at blive temmeligt uroeligt. Man skriver fra Rennes, at de der udbrudte Uroeligheder have faaet et alvorligt Udseende. Garnisonen vægrer sig ved at giøre Tieneste og holder med Borgerne. Dog forefaldt foruden det Raab: "leve Chartet "ningen offentlig Allarm. Ogsaa i Brest og i Caen vare Begivenheder af samme Slags kun med Vanskelighed blevne dæmpede. Ligeledes i Nantes ere meget betydelige Uroeligheder forefaldne. De ere imidlertid nu stillede.